नवाज शरीफ के साथ इस उच्च स्तरीय बैठक में गृहमंत्री चौधरी निसारी अली खान, रक्षा मंत्री ख्वाजा आसिफ, नैशनल सिक्यॉरिटी अडवाइजर सरताज अजीज, सेना अध्यक्ष राहिल शरीफ के अलावा सेना के अन्य बड़े अधिकारी भी शामिल रहे। डेली टाइम्स के मुताबिक इस बैठक में एलओसी पर भारतीय सेना की तरफ से की जा रही फायरिंग से उपजे हालात पर काफी गंभीरता से चर्चा की गई। भारत की फायरिंग में पाकिस्तान की नागरिकों और सैनिकों की हुई मौत पर गहरा दुख जताया गया।